# LogoTilsynsrapport over pædagogisk tilsyn

*Konklusionen på det pædagogiske tilsyn i Hvidovre Kommune er udarbejdet på baggrund af:*

* *observationsbesøg, hvor den tilsynsførende pædagogiske konsulent har observeret dagtilbuddets pædagogiske praksis*
* *data om dagtilbuddet*
* *det skriftlige materiale, som dagtilbuddet har fremsendt*
* *tilsynssamtale*

*Alle ”udviklingspunkter” og ”fokusområder” i konklusionen er drøftet med dagtilbuddet på tilsynssamtalen.*

**Pædagogisk tilsyn i Trekløveren**

Dagtilbuddets navn: Trekløveren

Tilsynsførende pædagogisk konsulent: Ulla Kaasgaard

Dato for observationsbesøg: 28-03-2022, 31-03-2022

Dato for tilsynssamtale: 22-04-2022

Deltagere til tilsynssamtale: Leder Kirsten Sonnenschein, daglig leder Pia Fogelstrøm, afdelingsleder Anja Obling, pædagog Helle Tipsmark, pædagog Anne Gadby, pædagog Bellis Maria Ryager, inklusionspædagog Jeanette Bjerhof, forældrerepræsentant Laura Svaneklink

Antal børn indskrevet på tidspunkt for tilsyn: 43 vuggestuebørn, 125 børnehavebørn

Antal huse/matrikler: OBS: 2 huse (1 hus skal afvikles 30. april), 1 gruppeordning (som er i samme hus)

Medarbejdersammensætning: 66,5 pct. pædagoger og 33,5 pct. andet (pædagogiske assistenter og pædagogmedhjælpere).

*I Hvidovre Kommune er målsætningen, at 60 pct. af de pædagogiske medarbejdere har en pædagoguddannelse.*

Dato for seneste tilsyn: 07-10-2020

Dagtilbuddets fokus siden seneste tilsyn:

**Fokuspunkter dagtilbud**

Marte Meo processen/certificering:

* Positiv ledelse
* Undersøge hvad personalet har brug for, alle skal prøve et forløb for at få indsigt i hvad Marte Meo egentlig er, fokus på alt det gode man gør
* Fokus på marte meo i børnehaven, hvad skal kendetegne os?
* Vedligeholde det der allerede er integreret

**Samlet vurdering**

Center for Børn og Familier vurderer, at Trekløveren lever op til dagtilbudsloven.

Dagtilbuddet har særligt sine styrker inden for:

* De voksne er nærværende og omsorgsfulde
* Trekløveren har organiseret sig med flere strukturer, som er blevet en integreret del af hverdagen, bl.a. rutiner i tiden inden spisning, og opdeling i mindre grupper om formiddagen
* Trekløveren har tydelig retning for pædagogikken med udgangspunkt i Marte Meo, og har sat særligt fokus på den positive ledelse i relationen mellem barn/voksen

Dagtilbuddet har udviklingspotentiale særligt inden for:

* At udvikle på legezoner ude og inde, som inspirerer både børn og voksne til mere leg, både som børneinitieret og vokseninitieret
* At få endnu mere fokus på børnenes deltagelsesmuligheder i leg, og få de børn understøttet som har svært ved selv at lege og komme med i leg
* At alle er bevidste om at bedrive positiv ledelse i alle sammenhænge, med særlig fokus på de ustrukturerede sammenhænge

**Læringsmiljøer hele dagen**

*Kommunen skal føre tilsyn med kvaliteten af de pædagogiske læringsmiljøer og at der arbejdes med læringsmiljøer hele dagen, jf. dagtilbudsloven. Et læringsmiljø er en kombination af processer, elementerne fra den styrkede pædagogiske læreplan, strukturer og børneperspektivet.*

**Processer (interaktioner og samspil mellem børn/voksen og børn/børn)**

Styrker:

* De voksne er meget i øjenkontakt med børnene
* De voksne bruger meget smil og kropskontakt med børnene
* De voksne er nærværende i samværet med børnene
* De voksne følger børnenes spor, f.eks. at bruge børnenes interesse for vulkaner og tornadoer, til at bruge det til et tema for hele gruppen

Fokusområder:

* At alle er bevidste om at bedrive positiv ledelse i alle sammenhænge, med særlig fokus på de ustrukturerede sammenhænge.
* At tænke leg endnu mere ind i hverdagens planlægning, også i de mere strukturerede sammenhæng som f.eks. formiddagens aktiviteter. Herunder fokus på den voksnes rolle i legen som være foran, ved siden af eller bagved,
* At udvikle på refleksionen over hvad målet er i det der foregår med børnene, og sætte spot på at det er i processen læring foregår, og det er uvæsentligt med slutproduktet

**Læreplanselementer (sammenhæng mellem pædagogisk intention og praksis)**

Styrker:

* De voksne er i børnehøjde (direkte fra læreplan)
* De voksne er rollemodeller for glæde, vitalitet og omgangstone (fra læreplan)
* Børn imødekommes af nærværende og lydhøre voksne, vi interesserer os for barnet (fra læreplan)

Fokusområder:

* At tænke leg mere ind som en aktivitet, både i de planlagte og spontane tidsrum i løbet af dagen, f.eks. på legepladsen efter frokost og på stuen om formiddagen. Det kan både være børneinitieret og voksenstyret (i læreplanen står der ”legen er et grundlæggende fundament for at øve sig”)
* At den anerkendende tilgang og den positive ledelse bliver endnu mere bevidst for alle personaler og i alle sammenhænge, også når den voksne ikke får det gjort med det samme, f.eks. hvis et barn gør noget det ikke må.

**Strukturer (rammer om det der sker i den pædagogiske praksis)**

Styrker:

* Der er flere gode rutiner i Trekløveren, som børnene kender, og det bliver forudsigeligt for dem, hvad der skal ske
* Børnene inddrages i praktiske opgaver, særligt omkring måltiderne i børnehaven
* De voksne ved hvad de skal, særligt i formiddagens struktur og i rutiner.
* Børnene opdeles i mindre grupper om formiddagen

Fokusområder:

* At skabe flere legezoner både inde og ude, som er inspirerende for både børn og voksne, det kan f.eks. være at de voksne stiller legetøj frem.
* At rollefordelingen mellem de voksne på legepladsen er mere bevidst
* I højere grad bruge billeder af hvad der har foregået, og at de er i børnehøjde, så det giver anledning til at samtale, og børnene kan få gentaget/genoplevet oplevelser

**Børneperspektiv (inddragelse af børnenes perspektiv)**

Styrker:

* De voksne ser flere at børnenes lidt usynlige initiativer, f.eks. at få øje at nogle børn i vuggestuen finder et stykke legetøj, og den voksne finder mere af det samme, som gør at børnene får gang i en leg, og leger sammen
* De voksne ser børnenes initiativer til leg og understøtter legen, f.eks. to børn som sidder i sandkassen og leger med sand, så hjælper den voksne børnene med at få øje på hinanden ved at sætte en leg i gang og inddrager begge børn i den leg.

Fokusområder:

* At inddrage børnene endnu mere i, hvad der skal foregå, f.eks. i formiddagens planlægning
* At bliver endnu bedre til at få øje på, skabe plads til, og inddrage børnenes initiativer, f.eks. i børnehavens strukturerede formiddag, eller Bellisstuen hvor børnene har andre kommunikationsformer

**Kommunale fokusområder 2022-2025**

Kommunen skal føre tilsyn med kommunalt prioriterede indsatsområder. I perioden 2022-2025 er det pejlemærkerne i kommunens kvalitetsstrategi på dagtilbudsområdet ”For Fremtiden II”.

**Vi danner meningsfulde fællesskaber, hvor alle har mulighed for at deltage**

Styrker:

* De voksne er gode til at være opmærksomme på alle børn i de strukturerede sammenhænge, som f.eks. samtale i et spil, eller motorikleg.

Fokusområder:

* At styrke legene på legepladsen, hvor børnene kan udvikle sig socialt og kognitivt
* At være opmærksomme på børnenes deltagelseskompetencer, særligt på legepladsen, hvor det kan være lettere at få øje på din børn der har svært ved at komme med i leg.

**”Vi fremmer børnenes kommunikative og sproglige kompetencer”**

Styrker:

* Der foregår megen benævnelse, særligt i vuggestuen
* Der samtales meget med børnene i forskellige sammenhænge, f.eks. i aktiviteter, ved måltider, på legeplads

Fokusområder:

* Styrke opmærksomheden på sproget, f.eks. at sige glas når det er et glas, at bruge varieret sprog i samtalerne afhængig af børnene alder og niveau, f.eks. at sige ordet i stedet for ”det”
* Styrke overvejelserne om læsning i forskellige sammenhænge, og hvordan det specifikt kan understøtte børnenes sproglige udvikling

**”Vi har et aktivt og nysgerrigt udeliv”**

Styrker:

* De voksne understøtter børnenes nysgerrighed udenfor, når et barn f.eks. får øje på isen er glat, eller blive optaget af bænkebiddere
* De voksne er opmærksomme på, at børnene er med i leg udenfor, og sætter lege i gang som involverer mange børn, f.eks. at skal finde billeder der er gemt

Fokusområder:

* Legeplads generelt, at tænke nysgerrigheden og leg endnu mere ind i legepladsens indretning, både vuggestue og børnehave

**”Vi samarbejder med forældrene, så de er aktive medspillere i børnenes hverdag”**

Styrker:

* Der bliver formidlet meget til forældre om, hvad Trekløveren laver og hvorfor, både mundtligt og via AULA
* Der er samarbejde med bestyrelsen om strukturer, som f.eks. aflevering hvor fokus skal være børnene bliver forstyrret mindst muligt
* Opmærksomhed på at finde gode måder at kommunikere på med forældrene

Fokusområder:

* At få formidlet lege og rutiner som læringsrum til forældrene
* At genetablere arrangementer som kan skabe gode fællesskaber mellem forældrene for at skabe gode fællesskaber for børnene
* At finde gode kommunikationsmetoder til at give tid til den daglige dialog

**”Vi skaber helhed og sammenhænge i børnenes liv”**

Styrker:

* Børnene er opdelt i alders- udviklingsniveauer, som gør, at stuens pædagogik kan tilpasses børnenes nærmeste udviklingszone
* Interne overgange, hvor der lægges vægt på børnenes sociale liv og trivsel, f.eks. ved overgang mellem vuggestue og børnehave

Fokusområder:

* Fokus på at styrke den nye struktur og organisering fra 1. maj

**”Vi har faglig ledelse, der understøtter refleksion over den pædagogiske praksis”**

Styrker:

* I Trekløveren er der foruden ledelsen inklusionspædagoger, som er med til at understøtte den kontinuerlige refleksion. Der anvendes Marte Meo metode, med en konkret refleksionsramme med fokus på det der virker, og i den forbindelse anvendes video af pædagogens ageren sammen med børnene

Fokusområder:

**Aftaler om support og opfølgning**

Legepladsen vil være et punkt på næste Faglig fyrtårns netværksmøde. Den pædagogiske konsulent inviteres med.

Opfølgning ved næste tilsyn